cyanic-selkie/wikianc huggingface dataset:
אלקטרולומינציה
פנס אחורי
תאורה אלקטרולומינטית, ובמיוחד חוט אלקטרולומינטי (חוט EL), עשתה גם את דרכה לבגדים שכן מעצבים רבים הביאו טכנולוגיה זו לתעשיית הבידור וחיי הלילה.
תחרות העל טאטא סטיל 2022
סיבוב שמיני
לאחר הסיבוב השמיני מובילים את התחרות מגנוס קרלסן ושחריאר ממדיארוב. הם מובילים בהפרש חצי נקודה מאניש גירי וידיט גוג'ראתי.
אלקטרולומינציה
פנס אחורי
מהנדסים פיתחו "עור" אלקטרולומינטי שיכול להימתח יותר משש פעמים מגודלו המקורי תוך שהוא עדיין פולט אור. קבל יתר פולט אור היפר-אלסטי (HLEC) יכול לסבול יותר מפעמיים את המתח של תצוגות מתיחות שנבדקו בעבר. הוא מורכב משכבות של אלקטרודות הידרוג'ל שקופות, המרבדות גיליון אלסטומר מבודד. האלסטומר משנה את הזוהר והקיבול כאשר הוא נמתח, מגולגל ומעוות בצורה אחרת. בנוסף ליכולתו לפלוט אור תחת מתח של יותר מ־480% מגודלו המקורי, הוכח כי ה-HLEC מסוגל להשתלב במערכת רובוטית רכה. שלושה לוחות HLEC שש-שכבות נקשרו זה לזה ליצירת רובוט רך זוחל, כאשר ארבע השכבות העליונות מרכיבות את העור המואר, והשניים התחתונים הם המפעילים הפנאומטיים. הגילוי עשוי להוביל להתקדמות משמעותית בתחום שירותי הבריאות, התחבורה, התקשורת האלקטרונית ותחומים אחרים.
תחרות העל טאטא סטיל 2022
סיבוב שמיני
קרלסן סיים בתיקו עם הכלים השחורים נגד סמואל שנקלנד. קרלסן נקט בגמביט Von Hennig-Schara Gambit, אחרי 13...פד5 נקודת המפתח היא ש-16.צג1 פ:א2 מנצח לשחור, משהו ששנקלנד החמיץ. המשחק היה שקול לאחר מכן אף על פי שתוכנות המחשב מעניקות לשחור יתרון קטנטן אחרי 31...מהד5 - כפי ששיחקו המשחק הסתיים בתיקו במהירות.
שחריאר ממדיארוב זכה במשחק חריף שהחל בפתיחה האנגלית מול פראגנאננדה ראמשבאבו שנטש את התיאוריה הידועה בשלב מוקדם מאוד לאחר ה-4.מהא4 המעניין שלו. 10...ר:ח3?! (10...פד7=) הייתה ההתחלה של הבעיות של פראגנאננדה 16...פב6? (16....מהב5! היה טוב יותר) ומהר מאוד הוא עמד אבוד. הטכניקה של ממדיארוב אולי לא הייתה כל כך משכנעת אבל הוא ניצח ב-46 מסעים. ממדיארוב יתמודד מול קרלסן עם הכלים השחורים לאחר יום המנוחה השני.
אניש גירי עלה למקום השלישי המשותף לאחר ניצחון שלישי ברציפות - ניצחון לא משכנע מול קרואנה ניצחון טכני מול דובוב - והיום בדו-קרב תאורטי בפתיחה האיטלקית עם מסעי פתיחה של הגנת שני הפרשים מול אנדריי יסיפנקו שהגיע לסיום לא מאוזן שבו לגירי היו שלושה רגלים עבור פרש שהוא בגדר עמדת סיום שגירי פרסם עליה חומר עבור קורס Chessable, המסקנה שלו הייתה שזה צריך להיות קצת יותר טוב ללבן אבל הוא חשב שיסיפנקו לא שיחק בצורה המדויקת ביותר. אז זה נראה הרבה יותר קל לשחק עם הרגלים ואף על פי שתוכנות המחשב לא היו מודאגות מדי ליסיפנקו הייתה הגנה קשה מאוד. אחרי הטעות 45.פד2? (45.צג8) גירי היה בעמדת זכייה ולא עשה טעויות.
וידיט גוג'ראתי חזר לנצח כדי לחלוק את המקום השלישי לאחר שניצח את נילס גרנדליוס במשחק טקטי מאוד. 6.ז4 הייתה הכנה של וידית, הוא לא רצה לגלות לגבי העומק שהוא חקר הסתעפות זו. גרנדליוס התחיל לשגות (אולי 12...מהא5+) והיה בלחץ 21...מו7? (21...ו:ז4) שהוביל לעמדה אבודה פחות או יותר, אולי 23.צד2 לא היה מדויק (23.רח1) והמסע הטקטי 23...ר:ו5 הייתה ההזדמנות האחרונה של גרנדליוס.
שני המשחקים הנותרים הסתיימו בתיקו, דניאיל דובוב נאלץ להגן על סיום של צריח ורגלי מול יאן-קשישטוף דודה אך הצליח בסופו של דבר להשיג תיקו. פביאנו קרואנה ויורדן ון פורייסט סיימו בתיקו משחק שהחל בפתיחה ספרדית פתוחה ב-27 מסעים.
סיבוב תשיעי
אניש גירי נשאר בתמונת המאבק כאשר גבר על סמואל שנקלנד במשחק סיום תיקו תאורטי. אחרי 24...ב6? (24...ה4 או פו7 היו נחוצים) אחרי 25.ז4! עמדתו של שנקלנד פשוט קרסה. וידיט גוג'ראתי נשאר בצמרת לאחר שהחזיק סיום מסובך מול ריכרד רפורט. סרגיי קריאקין ניצח במשחק פרוע שבו הוא לקח כמה סיכונים מול פראגנאננדה ראמשבאבו. גם פביאנו קרואנה שיחק משחק פרוע בו לשני השחקנים היו סיכויים טובים מול נילס גרנדליוס ותוגמל לקראת בקרת הזמן הראשונה 32.צאד1 (32.פד6 היה הכרחי) ר:א3 נתן לו את הניצחון. יאן-קשישטוף דודה הגיע לעמדת ניצחון מול אנדריי יסיפנקו בעמדה חריפה אבל נאלץ להסתפק בתיקו בסופו של דבר. גם יורדן ון פורייסט היה מאוכזב מתוצאת התיקו מול דניאיל דובוב שעוד לפני ההפסד הטכני שלו היה בבירור פחות טוב מכושרו הרגיל.
סיבוב עשירי
מגנוס קרלסן הסתפק בתיקו מהיר בכלים השחורים מול סרגיי קריאקין. קריאקין לקח כל מיני סיכונים בסיבוב התשיעי מול פראגנאננדה אבל מול קרלסן אפילו לא ניסה לשחק.
שחריאר ממדיארוב סיים בתיקו בכלים השחורים במשחק שהחל בפתיחה קטלאנית פתוחה. אניש גירי נשאר במקום השני לאחר שסיים בתיקו מול יאן-קשישטוף דודה בפתיחה אנגלית חריפה שם היה צריך להיזהר. לפביאנו קרואנה הייתה תחרות שבה עליות ומורדות, בסיבוב הזה הוא הפסיד לריכרד רפורט. 21.צד4 נראה כמו טעות קשה אבל הוא לא נענש מיד אך לא הצליח להציל סיום נחות. אנדריי יסיפנקו תיאר את הניצחון שלו נגד יורדן ון פורייסט כ"מוזר". הוא בנה די מהר עמדת ניצחון, לא מצא את ההמשך הטוב ביותר (32.ז4) ונאלץ לצבור יתרון מהתחלה. ון פורייסט טעה עם 44...מהג3? (44...מהז3+ לא הרבה יותר גרוע עבור שחור) והפסיד ב-60 מסעים.
שני האחרונים בטבלה ניצחו. וידיט גוג'ראתי בוודאי כועס על עצמו על איך שהפסיד לפראגנאננדה ראמשבאבו. גוג'ראתי עמד טוב יותר במשחק חריף במיוחד בו המלכים היו באגפים מנוגדים, הוא הצליח היטב אבל המסע ה-31.צה4 הלא מדויק (31.צד4) גרר את המסע הגרוע -33.מה:ח6 שלאחריו עמד אבוד. 36...צד8 (36...צא8!) הקטינו מאוד את היתרון של פראגנאננדה והיו שגיאות הדדיות לקראת בקרת הזמן הראשונה. בסופו של דבר פראגנאננדה חילץ ניצחון בסיום שקול, אך שבו ללבן יותר קשה לדייק. נילס גרנדליוס גם ניצח - מול דניאיל דובוב - הוא שיער שהוא יצא אבוד מהפתיחה אבל זה לא נראה כך, אבל אחרי 21.מא2? הוא עמד זכוי. בדוחק זמן הוא איבד הרבה מהיתרון הזה ולאחר המסע 43.פ:א5 העמדה הייתה שווה. עם 43.פד2?! ב4 44.ג:ב4? (44.ג4) דובוב שוב עמד אבוד והפעם הפסיד.
סיבוב אחד עשר
מגנוס קרלסן שמר על יתרון חצי הנקודה שלו בסיבוב האחד-עשר אבל זה יכול היה להיות טוב יותר מכיוון שהוא החמיץ הזדמנות לנצח את וידיט גוג'ראתי. גוג'ראתי למעשה עשה עבודה טובה מאוד והגיע לעמדה שקולה, אבל המסע הרשלני 28...צה8 (28...פו6) נתן לקרלסן שוב הזדמנויות. קרלסן למעשה החמיץ את הרגע הקריטי במשחק 36. ד7? מהר מדי ולא ברצינות שקל 36. צה7+ שהיה מסע הניצחון - אף על פי שקרלסן חשב שקשה למצוא אותו הוא הביע אכזבה שהוא אפילו לא השקיע את הזמן לנסות.
הסיפור השני העיקרי של הסיבוב היה שדניאיל דובוב פרש מהתחרות לאחר שנבדק ונמצא חיובי לקורונה. הוא קיבל הפסד טכני מול ריכרד רפורט ובשני הסיבובים הבאים לא יתקיימו משחקיו נגד פראגנאננדה ראמשבאבו ונגד מגנוס קרלסן במחזור האחרון. יש לקוות שהוא לא יחלה קשה מדי ושהוא יוכל לשחק בתחרות בברלין שמתחילה ב-3 בפברואר. רפפורט התקדם למקום השני כשאניש גירי הפסיד במשחקו מול יורדן ון פורייסט במשחק היום. קרלסן ואחרים היו מלאי שבחים על משחקו של ון פורייסט במשחק שהחל ב. פביאנו קרואנה זכה היום לניצחון יפה מול פראגנאננדה.
שחריאר ממדיארוב וסרגיי קריאקין הם חברים טובים שממעטים לשחק משחק ראוי זה מול זה - היום לא היה יוצא דופן, והם סיימו בתיקו במהירות לאחר 23 מסעים. יאן-קשישטוף דודה וסמואל שנקלנד סיימו בתיקו לאחר 10 מסעים, מאכזב אבל לשניהם אין באמת על מה לשחק בתחרות זו.
The Naked Truth
The Naked Truth (בעברית: האמת העירומה) הוא אלבומה הרביעי של הראפרית ליל קים אשר יצא ב־27 בספטמבר 2005 על ידי אטלנטיק רקורדס. זהו גם היה אלבומה האחרון תחת אטלנטיק לאחר שהם החליטו שדרכיהם ייפרדו.
תחרות העל טאטא סטיל 2022
סיבוב שנים עשר
מגנוס קרלסן זכה בתחרות העל טאטא סטיל בפעם השמינית (2008 במשותף עם לבון ארוניאן, 2010, 2013, 2015, 2016, 2018, 2019 ועכשיו 2022) בזכות הניצחון החמישי שלו באירוע. קרלסן אמר שהייתה לו מוטיבציה רבה היום במשחק שלו מול פביאנו קרואנה שגם חיפש קרב. זה היה המשחק האחרון של קרלסן בתחרות, שכן הוא היה אמור לשחק מול דניאיל דובוב בסיבוב האחרון, אך דובוב נמצא חיובי לקורונה. זה לא מפתיע שלקרלסן היה חשוב שהניצחון בתחרות לא נובע מניצחון טכני.
קבר שיאולינג
מאוזוליאום מִינְג שְׂיָאולִינְג (סינית 明孝陵, פין-יין Míng Xiao líng - "קבר מינג שְׂיָאו") הוא אחוזת הקבר של חונְגְווּ (1398-1328), קיסר סין שיסד את שושלת מינג. אחוזת הקבר משתרעת לרגלי המדרון הדרומי של הר הארגמן (בסינית: 紫金山, בפין-יין: Zĭjīn Shān, מילולית "ההר הזהוב-ארגמני") בנאנג'ינג שבסין. ב-2003 הוכרז המקום כאתר מורשת עולמית על ידי ארגון אונסק"ו.
תחרות העל טאטא סטיל 2022
סיבוב שנים עשר
קרואנה בחר ב ההגנה הסיציליאנית אבל לא קיבל הרבה והמשחק היה שקול אחרי 19.מהא3 (19.ג4!?) ואז אחרי 26.ו3 קרואנה אפשר את הקרבת הטיב החזקה 26...צ:ד4 שהשאירה את השחור טוב יותר, הוא הוסיף לבעיות הללו על ידי החלפת המלכות במסע ה-30 שלאחר מכן הוא עמד גרוע מאוד. קרלסן זכה לאחר 49 מסעים.
The Naked Truth
סינגלים
מתוך האלבום יצאו שני סינגלים: "Lighters Up", אשר יצא כסינגל הראשון מהאלבום ב־13 בספטמבר 2005 ו-"Whoa" אשר יצא כסינגל השני והאחרון ב־7 בפברואר 2006.
תחרות העל טאטא סטיל 2022
סיבוב שנים עשר
לאחר המשחק אמר קרלסן שהוא מרוצה מרמת המשחק שלו השנה בהשוואה לשנתיים האחרונות. הוא האמין שהגיע לעמדות ניצחון בתשעה משחקים והצליח לממש בחמישה מהם - הוא חשב שהיה צריך להמיר לפחות עוד כמה מההזדמנויות האלה אבל באופן כללי הוא שמח מאוד - אף על פי שהוא הרגיש שרמת המשחק השנה הייתה אולי קצת נמוכה מהרגיל - משהו שניתן להבין עם אירועי שחמט על הלוח עם כל כך הפרעות עקב הקורונה.
קבר שיאולינג
היסטוריה
את שושלת מינג יסד בן למשפחת אריסים ענייה ממזרח סין המרכזית בשם ג’וּ יוּאֶן ג’אנג (נולד ב-1328). ג'וּ עמד בראש אחת מחבורות המורדים בשלטון שושלת יואן שמוצאה ממונגוליה. בהדרגה השיג ג'וּ עליונות צבאית על קבוצות המורדים האחרות, ובסופו של דבר גם על הצבא של שושלת יואן. בשנת 1368 כבש צבאו של ג’ו יואן-ג’אנג את עיר הבירה של שושלת יואן, "חאנבליק" (בסינית דאדו, כיום בייג'ינג), ובכך בא הקץ לשושלת זו. באותה שנה (1368) יסד ג’ו יואן ג’אנג בנאנג'ינג (בסינית "הבירה הדרומית") שושלת קיסרים חדשה בשם מינג (בסינית "המזהירה") ונטל לעצמו את התואר הקיסרי "חונְגְווּ" (洪武 - "לחימה נרחבת") (שלט 1398-1368).
The Naked Truth
הצלחה ושבחים
באמצעות אלבום זה שברה קים שיא בכך שהייתה לראפרית הראשונה שקיבלה ציון של 5 כוכבים באתר "The Source". בניגוד לאלבומיה הקודמים האלבום לא זכה להצלחה בארצות הברית כאשר מכר נכון לשנת 2007 500 אלף עותקים במדינה. השאר העולם האלבום זכה להצלחה יותר גדולה מאלבומה הקודם כאשר מכר כ־2.2 מיליון עותקים נוספים.
תחרות העל טאטא סטיל 2022
סיבוב שנים עשר
סמואל שנקלנד מחץ את סרגיי קריאקין ב-26 מסעים. הוא אמר שהוא קיבל "הכנה נחמדה" אף על פי שזה היה קריאקין ששיחק את החידוש וכל הקו הוא - לפי יאן נפומניאשצ'י שצייץ בטוויטר מוביל לתיקו - אבל רק עם המסעים הטובים ביותר. המסע ה-17...מהב7 של קריאקין היה ההתחלה של תוכנית מפסידה ו-18...מה:ב2 ואחריו 19...ר:ו2+ נראה התאבדותי, הוא עשוי לזכות בכלי אבל המלך החשוף של שחור מבשר רעות. אחרי המשחק קריאקין אמר שהוא החמיץ את העוצמה של 21.מהג7!
קבר שיאולינג
היסטוריה
הקיסר חונְגְווּ התחיל לתכנן את אחוזת הקבר שלו כבר בשנה התשיעית לשלטונו (1376). מיקום האחוזה נקבע על פי עקרונות הפנג שווי על המדרון הדרומי של הר הארגמן. המקום כבר שימש כאתר קבורה מועדף לשושלות קיסרים קודמות, למשל סוּן צְ'וֵאן, מלך מממלכת וו בתקופת שלוש הממלכות (265-220). כהכנה להקמת האחוזה הורה הקיסר לפנות מהמקום המתוכנן את מקדש קָאישָׁאן שהוקם 1,000 שנים קודם לכן ואת פגודת גְ'ה-גונְג, בה היה קבור אחד הנזירים המפורסמים בתולדות סין, בָּאו גְ'ה. הקמת המאוזוליאום החלה ב-1381. החלק העיקרי הסתיים תוך שנתיים, אבל לאחוזה נוספו מבנים בהפסקות עד 1413. עלות הקמתו הייתה גדולה מאוד והועסקו בהקמתו כ-100,000 פועלים, כאשר קיימת טענה כי בבנייה הועסקו פושעים שהורשעו וכגודל אשמתם כך הוטלו עליהם עבודות קשות יותר. על העובדים שמרו כ-5,000 חיילים. שנה אחרי תחילת ההקמה (1382), מתה הקיסרית מָה חוֹאוּ ונקברה במקום בטקס גדול. עשר שנים אחר כך מת בנו הבכור של הקיסר ויורש העצר המיועד, ג'וּ בְּיָאו, והוא נקבר סמוך לקבר המשותף המיועד לקיסרית ולקיסר. הקיסר חונְגְווּ מת ב-1398 בגיל 71, ונקבר במזוליאום. למסע אל העולם הבא ליוו אותו עשרות פילגשים שנשרפו חיים, ונקברו בסמוך. סמוך לאחוזת הקבר נקברו גם פקידי ממשל חשובים בשלטונו של חונְגְווּ.
The Naked Truth
ביקורות
האלבום קיבל ברובו ביקורות חיוביות כאשר קיבל ציון של 66 תמוך 100 באתר "Metacritic" כאשר הוא מקבל גם ציון של 5 כוכבים מתוך 5 מאתר "The Source" מה שהפך את קים לראפרית הראשונה שקיבלה ציון של 5 כוכבים באתר זה. מגזין "בלנדר" נתן לאלבום ציון של 4 כוכבים מתוך 5 כאשר הוא מציין שזהו אלבומה הטוב ביותר מאז אלבום הבכורה שלה. בביקורות הפחות טובות אתר פיצ'פורק דירג את אלבום בציון של 7.8 כאשר כתב: "האלבום אולי טוב מ-80% מאלבומי הראפ ששוחררו השנה אבל זה לא הופך אותו לטוב כמו Ready to Die."
תחרות העל טאטא סטיל 2022
סיבוב שנים עשר
המחצית השנייה הגרועה של התחרות של וידית גוג'ראתי נמשכה עם הפסד כלי שעלה לו במשחק מול שחריאר ממדיארוב. ממדיארוב שיחק בצורה מאוד פרובוקטיבית ולווידית בוודאי היו סיכויים לעמוד טוב יותר ואז הוא שיחק 26.מהז4? עם איום מט- וזה נענה על ידי 26...ו5 שלא רק מונע מט אלא גם זוכה בכלי. לא הייתה דרך לתקן זאת לוידיט אף על פי שהוא נאבק עוד כמה מסעים.
קבר שיאולינג
היסטוריה
הקיסרים הבאים בשושלת מינג דאגו לתחזק את אחוזת הקבר. גם הקיסרים מהשושלת הבאה, שושלת צ'ינג שחשו כי הם המשך ישיר לשושלת מינג, דאגו לשמור על המקום. במרד טאיפינג (1864-1851) השתלטו המורדים על נאנג'ינג. הר הארגמן היה שדה קרב בינם לבין כוחות צבא שושלת צ'ינג ועקב כך נשרפו רוב המבנים שהיו עשויים עץ. עם דיכוי המרד שוחזרו רוב המבנים. כשמת ד"ר סון יאט-סן, מייסד הרפובליקה הסינית, ומי נחשב אבי האומה הסינית המודרנית, ב-1925 הוחלט על הקמת המאוזוליאום לזכרו על הר הארגמן, כחצי קילומטר מזרחית לקבר שיאולינג. כיום נוהגים רוב התיירים המבקרים בהר הארגמן לפקוד את המאוזוליאום של סון יאט-סן, ומיעוטם (כ-800,000 בממוצע לשנה) מבקרים גם במאוזוליאום מִינְג שְׂיָאולִינְג. על פי ההצעה של הממשל הסיני אישר ארגון אונסק"ו ב-2003 את הכללת המקום יחד עם אתר קברי שושלת מינג באתר המורשת העולמית הקרוי קברים קיסריים של שושלות מינג וצ'ינג.
תחרות העל טאטא סטיל 2022
סיבוב שלושה עשר
כשמגנוס קרלסן סיים במקום הראשון כבר בסיבוב הלפני אחרון והמשחק שלו מול דניאיל דובוב לא התקיים לאחר שזה נמצא חיובי לקורונה, נראה שאולי לא יהיה עניין רב ביום המשחים האחרון.
קבר שיאולינג
תיאור האתר
אחוזת הקבר שְׂיָאולִינְג היא אחת מאחוזות הקבורה הגדולות ביותר בסין. האחוזה משתרעת על המדרון הדרומי של הר הארגמן, כשכיוונה הכללי מדרום לצפון. משער הכניסה ועד תל הקבורה עצמו מובילה דרך שאורכה 2,620 מטרים. את האתר הקיפה חומה מלבנים אדומות (שלא שרדה עד ימינו) שאורכה היה כ-22.5 קילומטרים (כשני שלישים מאורך החומה שהקיפה את נאנג'ינג שהייתה אז עיר הבירה הקיסרית). אזור זה של סין עשיר בגשמים, ולכן תוכננה לאתר מערכת ניקוז מתוחכמת. ניתן לחלק את הדרך המובילה לתל הקבורה לשלושה חלקים: מכלול הכניסה, הדרך הקדושה (או גם נתיב הנשמות), ומכלול הארמון והקבורה.
תחרות העל טאטא סטיל 2022
סיבוב שלושה עשר
שתי תוצאות תיקו מהירות היו במשחקים של ריכרד רפורט נגד אניש גירי, ובין שחריאר ממדיארוב מול פביאנו קרואנה, הביאו לכך שגם קביעת ארבעת המקומות הראשונים הסתיימה. עם זאת, ארבעת המשחקים הנותרים היו מלאי עניין ולבן ניצח בשלושה והיה תיקו פראי ברביעי.
סרגיי קריאקין אמר שהוא מאוד מאוכזב על ההפסד שלו לסמואל שנקלנד בסיבוב ה-12 ורמז שהוא יכול בקלות להסכים לתיקו מהיר. וידיט גוג'ראתי אכן הציע תיקו במסע ה-10 אבל קריאקין רצה לשחק עוד כמה מסעים. גוג'ראתי נקלע בהדרגה לצרות לאחר שלא שיחק את ה-21...רה2 המדויק של המשחק בין וסלי סו לקרלסן וכשהחליט לוותר על רגלי ג' (המסע הפסיבי 28 ...צג6 כנראה היה שומר על שוויון) הוא כנראה היה פשוט אבוד. אחרי מחצית ראשונה של תחרות נהדרת, רמת המשחק של גוג'ראתי נפלה.
יורדן ון פורייסט ניצח את שנקלנד עם מערכת לונדון ושוב הראה שאף על פי שלשחור יש הרבה תוכניות שוויון כביכול, לבן בדרך כלל יכול למצוא הסתעפויות כדי ליצור בעיות. שנקלנד מצא את עצמו בלחץ ישר מהפתיחה כשהוא נאלץ לוותר על רגלי ד' שלו, אבל היו לו כלים טובים שפיצו על כך ורק לאחר טעות גסה ממש לפני התיקו 53...צא5? (53...ב3=) הוא הפסיד.
נילס גרנדליוס ויאן-קשישטוף דודה סיימו בתיקו משחק פרוע עם הצרחות מנוגדות, כאשר ההערכה של תוכנות השחמט נעה בין זכייה ללבן לזכייה לשחור לפני שהעמדה הפכה לשקולה.
טבעת היונים באנרגיה נמוכה
טבעת היונים באנרגיה נמוכה (LEIR) היא מאיץ חלקיקים מעגלי מסוג סינכרוטרון, והוא חלק ממערך מאיצי החלקיקים הנמצאים במרכז לחקר פיזיקת חלקיקים – CERN (נהגה:סֶרְן), הממוקם על גבול שווייץ-צרפת, ממערב לעיר ז'נבה.
מטרות
טבעת היונים באנרגיה נמוכה היא מאיץ חלקיקים מעגלי מסוג סינכרוטרון. במרכז לחקר פיזיקת חלקיקים החלקיקים המואצים הם פרוטונים או יוני עופרת, בהתאם לניסוי הנערך במקום. מאיץ זה הוא חלק משרשרת מאיצים המחבר בין המאיץ הליניארי Linac 3 והמאיץ פרוטון-סינכרוטרון (PS), כאשר בסופו של דבר יונים אלו יועברו למאיץ החלקיקים הגדול LHC (Large Hadron Collider). מטרותיו העיקריות הן הגברת האנרגיה של החלקיקים הנעים בו ועיבוי הצפיפות שלהם (תהליך הנקרא בשפה המקצועית "קירור").
עקרון הפעולה
בטבעת היונים באנרגיה נמוכה חלקיקים בעלי מטען חשמלי מואצים באמצעות שדות חשמליים ומגנטיים משתנים. השדות החשמליים הפועלים על החלקיקים גורמים לשינוי גודל המהירותם, והשדות המגנטיים גורמים לשינוי כיוונם. ככל שמהירות החלקיקים גדלה, על השדה המגנטי לגדול בהתאם. השינוי בשדה מתבצע בסנכרון, מכאן מגיע השם סינכוטרון. מטרת השדה החשמלי היא לפצות על האנרגיה "הנאבדת" במהלך האצתם כתוצאה מקרינה אלקטרומגנטית הנפלטת מהם הנקראת קרינה סינכוטרונית.
בטבעת היונים באנרגיה נמוכה, החלקיקים המואצים נעים בקבוצות. קבוצות אלו מורכבות מהחלקיקים המגיעים אל מאיץ זה מהמאיץ הליניארי – Linac 3, אשר מפצל אותה לארבע קבוצות. כל קבוצה כוללת כ-2.2x10^8 חלקיקים אשר מואצים. בזמן האצת החלקיקים רמת האנרגיה שלהם עולה מ-4.2 מגה אלקטרון-וולט ל-72 מגה אלקטרון-וולט לפני העברתם ל״תחנת המעבר״ במאיץ PS. כל שתי קבוצות כאלו מואצות תוך 2.5 שניות אל ה-LHC אשר פועל עם 592 קבוצות של חלקיקים. לטבעת היונים באנרגיה נמוכה לוקח כ-10 דקות למלא בשלמותו את ה-LHC במספר החלקיקים לה הוא זקוק.
היסטוריה
בעבר שימשה מכונה זו כטבעת האנטי-פרוטונים באנרגיה נמוכה (LEAR); מתקן שמטרתו להאט ולשמש כתחנת מעבר של אנטי-פרוטונים כדי להעביר אותם בשעת הצורך לניסויים אחרים, אך בשנים האחרונות הומרה מכונה זו לטבעת היונים באנרגיה נמוכה. ריצתו האחרונה של ה-LEAR התקיימה ב-1996. הרעיון של שימוש המאיץ כטבעת היונים באנרגיה נמוכה הוצע לראשונה בשנת 1993, אך המעבר מהניסוי הקודם למאיץ החדש החל בשנת 2003. הבנייה המחודשת נמשכה מעט יותר משנתיים, עד להסמכתו באוקטובר 2005 ובדיקתו במשך 4 חודשים. בסתיו 2006 הוא הוסמך מחדש לתפעול כחלק ממערך המאיצים במרכז לחקר פיזיקת חלקיקים. החל מנובמבר 2010 טבעת היונים באנרגיה נמוכה החלה בפעולתה המלאה – הספקת יוני העופרת למאיץ החלקיקים הגדול LHC עבור התנגשויות היונים הראשונות שלו.
טבלן אפור-לחיים
טבלן אפור-לחיים (שם מדעי: Podiceps grisegena) הוא מין של עוף מים נודד ממשפחת הטבלניים.
מאפיינים
טבלן אפור-לחיים חי בקצה הצפוני של כדור הארץ ביערות, אך לעיתים מצפין עד לטונדרה או מדרים עד למדבר. עוף בלתי ניכר בשטח, נצפה בזוגות או לבד. הוא מקנן באגמים במקומות שבהם יש סבך דליל של סוף וצל. כשהוא חש חוסר-מנוחה הוא צולל מתחת למים ומחכה עד חלוף הסכנה. יש בקן 3–4 ביצים לבנות. בחורף נמצא קרוב לים במקומות עם גלים שקטים. הוא משיג את מזונו במים רדודים ובאגמים שאינם מכוסים בקרח. הטבלן אפור-הלחיים מופיע לעיתים נדירות בישראל.
הטבלן אפור-הלחיים הוא הטבלן הגדול ביותר באירואסיה. גופו של טבלן בוגר צבוע בצבע שחור ומקורו בצבעים צהוב ושחור. הכנפיים אפורות אך נוצות התעופה בצבע לבן. ראשם ובטנם של הצעירים מקווקווים בצבעי שחור-לבן ושאר גופם בצבע שחור. מקורם בצבע צהוב. תת-מינים שונים במשקל ובאורך שונה. בחורף הטבלן שחרחר-אפור ובעונת הרבייה הוא מקבל פלומת צוואר אדומה, כיפה שחורה ולחיים אפורות המקנות לו את שמו.
אורכו של בוגר מתת-המין האירופאי והמערב-אסיאתי (P. g. grisegena) הוא 40–50 ס"מ בגוף ו-77–85 ס"מ במוטת הכנפיים. משקלו 692–925 גרם. תת- המין P. g. holboelii החי בדרום אמריקה ומזרח סיביר גדול יותר מקרובו האירופאי: אורכו של הבוגר הוא 43–56 ס"מ, מוטת כנפיו כ-61–68 ס"מ ומשקלו 0.75 עד 1.6 ק"ג. הטבלן ניזון מדגים או חרקים שנמצאים על הצמחייה שליד הנהר.
כמו כל הטבלנים, הטבלן אפור-הלחיים הוא שחיין טוב וצולל מהיר מאוד. הרגליים ממוקמות בצד האחורי של הגוף, ליד הזנב, מה שהופך אותו למאוד מגושם על הקרקע. בנוסף למזונו הרגיל הטבלן אוכל גם את הנוצות של עצמו מסיבה לא ברורה, אולי כדי לחזק את מערכת העיכול שלו.
הטבלן אפור-הלחיים נמצא במצב השימור ללא חשש - משמע האוכלוסייה העולמית לא נמצאת בסיכון אלא יציבה או גדלה.
דודו דגן
דודו דגן (נולד בשנת 1965) הוא רופא ישראלי המשמש כראש חטיבת בתי החולים הממשלתיים במשרד הבריאות, קצין צה"ל במילואים בדרגת תת-אלוף. שימש מנכ"ל בית החולים האוניברסיטאי אסותא אשדוד וקצין רפואה ראשי (הקרפ"ר) של צה"ל.
ביוגרפיה
דגן נולד, גדל והתחנך בקריית ביאליק. סיים לימודיו בקריית החינוך אורט קריית ביאליק בשנת 1983. דגן הוא מומחה לרפואת ילדים וטיפול נמרץ ילדים. עשה את התמחותו בבית החולים שניידר. בעל תואר שני בניהול מערכות בריאות (MHA). בוגר פיקוד ומטה והמכללה לביטחון לאומי. שירת בצה"ל במגוון תפקידי פיקוד בחיל הרפואה בהם רופא גדוד צבר וקצין הרפואה של חטיבת גבעתי, רופא סיירת מטכ"ל, קצין הרפואה של אוגדת עזה, סגן מפקד קצין הרפואה של פיקוד הצפון ומפקד הרפואה של פיקוד המרכז. שימש סגן קצין רפואה ראשי ובמהלך כהונתו בתפקיד זה עמד בראש המשלחות הרפואיות לבולגריה ב-2012 בעקבות הפיגוע באוטובוס בנמל התעופה בורגס, וב-2013 לפיליפינים בעקבות פגיעת סופת הטייפון "האיאן".
בנובמבר 2014 מונה לקצין רפואה ראשי, כיהן בתפקיד עד אוגוסט 2017. לאחר פרישתו מצה"ל התמנה למנכ"ל בית החולים האוניברסיטאי אסותא אשדוד, אך כעבור כ-10 חודשים הודיע על פרישתו מהתפקיד מסיבות אישיות.
בנובמבר 2020 מונה כראש חטיבת בתי החולים הממשלתיים לאחר התפטרותו של ד"ר ארז און מתפקיד זה
חים אישיים
נשוי ליאנה, אחות מיילדת במקצועה ואב לשני בנים.
מיכל אופנהיים
מיכל פאולינה אופנהיים לנדאו (נולדה ב-14 בפברואר 1982) היא זמרת, אמנית קול, מלחינה ואמנית מיצג ישראלית.
ביוגרפיה
אופנהיים נולדה וגדלה בתל אביב. בגיל שבע הצטרפה למקהלת "בת קול" בקונסרבטוריון שטריקר. במסגרת הפעילות במקהלה, השתתפה בהפקות של האופרה הישראלית החדשה, בפסטיבל הזמריה, בהפקות טלוויזיוניות ובפסטיבלים בינלאומיים. שנתיים אחר כך, החלה בלימודי נגינה בצ'לו, שנמשכו מספר שנים.
בגיל שש עשרה החלה ללמוד במגמת הג'אז בתיכון עירוני א'. במקביל ללימודים, כתבה מוזיקה להצגותיו של חברה לכיתה, במאי התיאטרון העצמאי אריאל אפרים אשבל, בהן השתתפה גם כשחקנית. באותן שנים, התוודעה למוזיקה ניסיונית ולסצנת הג'אז התל אביבית. הייתה פעילה במסגרת המועדון התל אביבי "הגדה השמאלית". היא הקימה ביחד עם טל הפטר ויונתן אבישי שלישייה של שני פסנתרים וקול ושרה עם הרכב האוונגרד "תל אביב ארט אנסמבל". הופיעה גם עם המוזיקאי הרולד רובין.
בגיל עשרים הקימה יחד עם מאיה דוניץ (אותה הכירה במועדון "הגדה השמאלית") את ההרכב הווקאלי-ניסיוני "מקהלת גבעול", שביצע רפרטואר קנוני לצד יצירות מקוריות. עם משתתפי "גבעול" נמנו קרני פוסטל, אורי בראונר כנרות, רביד כחלני, נועם ענבר, דוניץ, ריף כהן וחברי להקת בום פם. "גבעול" פעלה בשנים 2003–2008, הופיעה ברחבי ישראל והשתתפה בפסטיבלים. "גבעול" שיתפה פעולה עם האמנים הישראלים ברי סחרוף, רמי פורטיס, ארקדי דוכין ואריאל אשבל ועם אמנים בינלאומיים כמו אלוין קוראן ודייוויס מוס.
לאורך השנים הפגישה בעבודותיה מגוון סגנונות אמנותיים ומוזיקליים, מאינדי פופ ועד לאוונגרד. במרבית היצירות ממלא קולה רחב המנעד תפקיד מרכזי, הן בשירה והן ככלי מוזיקלי.
עבודותיה הוצגו בפסטיבלים ובתיאטראות שונים, ביניהם; "Hardcortex" בתיאטרון החאן ירושלים (2006), "בעזרת נשים", (פסטיבל אינטימאדנס 2007), "Hush little piano", בגלריה לאומנות חיפה (2008), אירועי 'אוהבים אמנות' (2012) מוסררה מיקס (2014), מוזיאון תל אביב (2015), "ניגונית" פסטיבל הצילום הבינלאומי ביפו (2016).
ב-2008 הייתה שותפה ליצירת אלבום הילדים "הרחק הרחק בארץ כוש", בו גם שרה. מחבר המילים הוא אהוד אבישי ומלחין המנגינה הוא יונתן אבישי בנו. באלבום שרו גם ישראל גוריון, יונתן אבישי, עידו מוסרי ורונה קינן.
שותפה ליצירותיהם הבימתיות-מוזיקליות של יונתן לוי ונועם ענבר, ביניהן "רפול והים" (הזירה הבין תחומית 2014), "הבור והבסיס" (עונת התרבות 2015) ו"קנטטת הג'יבריש" (מוזיאון תל אביב 2017) ״עצום״ (קיץ 2018).
the VOICES
החל מ-2015 אופנהיים עובדת עם הכוריאוגרפית מאי זרחי על פרקטיס המשלב עבודת קול וגוף, תנועה ומוזיקה. עבודה זו היא שיתוף הפעולה השני של זרחי ואופנהיים. בעבודה המשותפת שלהן מתקיימת חקירה, של חומריות הקול לחומריות של התנועה. בthe VOICES הן מאגדות אנסמבל נשי של רקדניות וזמרות וביחד הן מבקשות לבדוק את המרחב בין מדיום המחול למדיום המוזיקה. עבודתן הראשונה אותה הציגו בפסטיבל צוללן הייתה "כן" (מוזיאון תל אביב 2015). יצירתן השנייה 'the VOICES' הוצגה בתאטרון מחול ענבל 2017.
שיבחו את היצירה רות אשל ואבי פיטשון בעיתון הארץ.
חיים אישיים
אביה, אברהם אופנהיים, עלה לישראל מפולין ב-1930 והיה אמן יודאיקה שעיצב וייצא את תשמישי הקדושה שייצר במפעלו לאירופה וארצות הברית.
אמה, מרים אופנהיים לבית הד-הולנדר, ילידת ירושלים, הייתה מורה לחינוך מוזיקלי לגיל הרך וזמרת במקהלת רינת.
למיכל אח הגדול ממנה בארבע שנים, יונתן.
נשואה לאמן דניאל לנדאו, אם לשלושה ילדים ומתגוררת בתל אביב.
לימודים והוראה
אופנהיים מלמדת שיעורי פיתוח קול באוניברסיטת תל אביב במחלקת משחק ובאקדמיה למוסיקה ומחול.
הרבה מעבודותיה מבוססות על "הדרך לגילוי הקול"- שיטה שפותחה בגרמניה בשנות העשרים של המאה העשרים בידי הזמרת השוודית ולבורג ורבק סוורדסטרום בתמיכתו של מייסד האנתרופוסופיה רודולף שטיינר, לצד חקירה קולית עצמאית של אופנהיים. פיתחה ומפתחת סדנא בשם ״קול חלל״ אשר העבירה בין השאר באקדמיה למחול ירושלים, המדרשה לאמנות בית ברל, ובמרכז ללימוד כוריאוגרפיה כלים. מעבירה הדרכות קוליות להפקות תיאטרון ומחול, בין השאר "בשורות טובות ומשיבות נפש" מאת נעמי יואלי, תיאטרון עלילה מקומית, "אנאל ואגינה" מאת ענת דניאלי , "Common emotions", יסמין גודר, פסטיבל צוללן, "Lungs" שחר בנימיני.
דיסקוגרפיה
{{שני טורים
פרויקטים מוזיקליים אחרים
}}
עדנה מזי"א
עדנה מזי"א (נולדה ב-24 ביולי 1949) היא מחזאית, סופרת, תסריטאית ובמאית ישראלית.
ביוגרפיה
מזי"א נולדה בתל אביב בשם עדנה קוטלוביץ' כבת יחידה להוריה. אמה שנולדה בווינה הייתה פעילה בלח"י ואביה שהיה עורך דין, פיקד על תא האצ"ל בדרום אפריקה. הוריה היו ההשראה למחזה "המורדים" שהוצג ב, ועליו זכתה בפרס מחזאית השנה לשנת 1998.
כחלק מחלומה להיות שחקנית, למדה לימודי תואר שני באוניברסיטת תל אביב במגמת פילוסופיה ותיאטרון ובהמשך לימדה שם כתיבה דרמטית. את דרכה המקצועית החלה בכתיבת תסריטים לסרטי קולנוע ובהם עם הבמאי עמוס גוטמן את "נגוע", "חימו מלך ירושלים" ו"בר 51". בשנת 1991, המחזה הראשון שכתבה הוא "וינה על הים". המחזה הראשון שביימה הוא "חברות הכי טובות" שחיברה ענת גוב, והפך ללהיט בתיאטרון הקאמרי כשהוצג בלמעלה מ-700 הופעות.
פרסים
על פעילותה זכתה מזי"א במספר פרסים:
חיים פרטיים
למזי"א שני ילדים מנישואיה ליואב מזי"א, שעימו התגוררה בתמרת שבשיפולי הגליל התחתון וביישוב הולדתו נהלל. לאחר גירושיה ב-2004 חזרה לתל אביב. בתה אלישבע מזי"א היא מנכ"לית תיאטרון החאן.
חברותיה הטובות היו נעמי סנדרסון וענת גוב.
דייגו ליינס
דייגו ליינס לייבה (בספרדית: Diego Lainez Leyva; נולד ב-9 ביוני 2000 בוייארמוסה שבטבסקו, מקסיקו) הוא כדורגלן מקסיקני המשחק בעמדת קשר הכנף בקבוצת ספורטינג בראגה מליגת העל הפורטוגלית, בהשאלה מריאל בטיס, ובנבחרת מקסיקו.
קריירת מועדונים
פרס גדל במחלקת הנוער של קלוב אמריקה. הוא ערך 39 הופעות ליגה במדי המועדון במסגרת ליגת העל המקסיקנית, בהן הבקיע חמישה שערים.
ב-10 בינואר 2019 חתם ליינס על חוזה לחמש עונות בריאל בטיס מלה ליגה. ב-20 בינואר ערך את הופעת הבכורה שלו במועדון, בניצחון 3-2 על ז'ירונה במסגרת המחזור ה-20 בליגה לעונת 2018/2019.
ב-29 ביולי 2022 הושאל ליינס למשך עונה אחת לספורטינג בראגה מליגת העל הפורטוגלית. ב-12 באוגוסט ערך את הופעת הבכורה שלו במועדון, בניצחון 3-0 על פמליקאו במסגרת המחזור השני בליגה לעונת. ב-28 באוגוסט הבקיע את שער הבכורה שלו במועדון, בניצחון 6-0 על ארוקה במסגרת המחזור הרביעי בליגה.
קריירה בינלאומית
ב-7 בספטמבר 2018 ערך ליינס את הופעת הבכורה שלו בנבחרת מקסיקו, בהפסד 4-1 לנבחרת אורוגוואי במשחק ידידות. ב-13 באוקטובר 2020 הבקיע את שער הבכורה שלו בנבחרת, בתיקו 2-2 נגד נבחרת אלג'יריה במשחק ידידות.
ליינס היה חלק מסגל הנבחרת האולימפית של מקסיקו לטורניר הכדורגל באולימפיאדת טוקיו בשנת 2021, וערך שש הופעות בטורניר, בו זכתה נבחרתו במדליית ארד.
אסיר של כבוד
אסיר של כבוד (באנגלית: Prisoner of Honor) הוא סרט בריטי שהופק בידי הטלוויזיה של האחים וורנר והופץ בידי HBO. הסרט מתבסס על פרשת דרייפוס.
עלילה
העלילה עוקבת אחר השתלשלותה של פרשת דרייפוס. אלפרד דרייפוס (קנת' קולי) הוא קפטן יהודי בצבא צרפת, המואשם על לא עוול בכפו בריגול לטובת הקיסרות הגרמנית. דרייפוס נמצא אשם, מוגלה לאי השדים ועובר טקס משפיל במהלכו נשללות ממנו דרגותיו.
לוטננט קולונל ז'ורז' פיקאר (ריצ'רד דרייפוס) ממונה כמפקד משרד הריגול הנגדי. פיקאר מקבל הוראה למצוא הוכחות נוספות להאשמתו של דרייפוס, אולם בפועל הוא מגלה כי דרייפוס חף מפשע ושימש כשעיר לעזאזל רק בשל היותו יהודי. פיקאר יוצא למלחמה נגד המערכת הצבאית המושחתת הנחושה להותיר את דרייפוס באי השדים.
הפקה
הרוח החיה מאחורי הסרט היה השחקן היהודי-אמריקני ריצ'רד דרייפוס. דרייפוס העיד כי הוא גדל מתוך מחשבה מוטעית שהוא בן משפחתו של אלפרד דרייפוס, ותמיד חלם להשתתף בסרט עליו. דרייפוס רצה לגלם את דמותו של אלפרד דרייפוס עצמו, אולם עזב את הרעיון כיוון שדרייפוס היה חייב להיות דמות שולית בסרט, לנוכח העובדה שלאורך רוב שלבי הפרשה הוא שהה בגלותו באי השדים. לפיכך החליט דרייפוס לגלם את הדמות הראשית בתסריט - דמותו של ז'ורז' פיקאר. קן ראסל נשכר כבמאי עבור הסרט, אולם באמצע הצילומים דרשו המפיקים לערוך מספר שינויים שראסל לא הסכים להם. לפיכך הוא פרש מהתפקיד ודרייפוס הפך לבמאי עד סוף הצילומים. ראסל החליט להותיר את שמו על הסרט כבמאי למרות זאת.
גרעין (נוירואנטומיה)
בנוירואנטומיה, גרעין (TA: Nucleus; ברבים: Nuclei) הוא צביר תאי עצב במערכת העצבים המרכזית. גרעינים מכילים ריכוז של גופי תאים, ולכן מזוהים בחתך אנטומי כחומר אפור.
סוגי גרעינים
מונח זה משמש עבור מגוון רחב של מבנים, החל מריכוזים קטנים של תאי עצב ועד לגרעינים גדולים בעלי מבנה פנימי מורכב. רבים מהמבנים והאזורים המוכרים במוח (למשל: התלמוס וההיפותלמוס) הם למעשה אוסף של גרעינים רבים המחוברים ביניהם.
דוגמאות לגרעינים: גרעיני הבסיס, גרעין הברך הצידי, גרעיני שיווי המשקל.
מערכות גרעינים במוח
במוח האדם ישנן מספר מערכות של גרעינים. לדוגמה:
מבדוק (ים)
מבדוק ( בהולנדית: dok באנגלית: Dock) ימי, הוא שטח המים בין קבוצה של מבנים, המשמשים לטיפול בסירות או ספינות. "מבדוק" עשוי להתייחס גם למספנה, שבה עוסקים, בבנייה או תיקון של ספינות.
היסטוריה
המבדוקים המוקדמים ביותר הידועים, היו אלה שהתגלו בוואדי אל-ג'ארף, מעגן מצרי קדום, של פרעה ח'ופו, המתוארך לסביבות שנת 2500 לפנה"ס הממוקם על חוף ים סוף. ארכאולוגים גילו גם עוגנים וצנצנות אחסון בקרבת האתר.
המבדוק הימי שבלותאל בהודו מתוארך לשנת 2400 לפנה"ס היה ממוקם הרחק מהזרם הראשי של הנהר סברמטי כדי למנוע שקיעת סחף במבדוק. אוקיינוגרפים מודרניים הבחינו כי ההראפנים, בני תרבות עמק האינדוס הקדומים היו בעלי ידע רב אודות גאות ושפל על מנת לבנות מבדוק שכזה, במסלול המשתנה ללא הרף של הנהר סברמטי, כמו גם הידרוגרפיה והנדסה ימית. זהו המבדוק הימי המוקדם ביותר המוכר כשהוא מצויד באמצעי עגינה לשירות ספינות.
לאונטוזאורוס
הסוג תואר ב-1950 בידי החוקר רוברט ברום והחוקרת מרג'רי גרינווד (Marjorie Greenwood) והכיל מין יחיד - Leontosaurus vanderhorsti. הוא התגלה בתצורות בלפור שבמדבר קארו בדרום אפריקה.
סינאפסיד טורף זה היה קרובם של הרובידגיה והדינוגורגון וגם הגיע לגודל דומה של עד שלושה מטרים. כמותם היה בעל מבנה גולגולת כבדה ומבנה לסתות חזקות בעלות ניבים מזדקרים ששימושו להרוג טרף כמו זוחלים קדומים וסינאפסידים אחרים. היו לו גפיים ארוכות וזנב ארוך שעזר בייצוב וככל הנראה הוא היה טורף-על באזור מחייתו.
אחמד אבן חנבל
אחמד בן מחמד בן חנבל אבו עבדאללה אל-שיבאני (בערבית: الامام احمد بن محمد بن حنبل, ابو عبد الله الشيباني) (780–855), היה פוסק שריעה ותאולוג אסלאמי חשוב, ואבי האסכולה החנבלית, הנחשבת לאסכולה השמרנית ביותר מבין ארבע האסכולות באסלאם הסוני. היה ממובילי המאבק בתפישות האסכולה המעתזלית בימי אל-מאמון. אבן חנבל נשפט בזמן המיחנה והושפל, אך סירב לוותר על אמונתו באי-נבראותו ובנצחיותו של הקוראן.
הגותו
הגותו של אחמד אבן חנבל הייתה מבוססת על פרשנות של הקוראן על בסיס קריאת הכתוב כלשונו. הקוראן, בדומה לתורה, מלא תאורים אנתרופומורפיים של אללה, המדמים אותו כיושב על כס כבודו, מדבר, וכן הלאה. אחמד אבן חנבל הטיף לקרוא קטעים אלו כפשוטם, גם אם הם עומדים לכאורה בניגוד לרעיון הייחוד של אללה (תוחיד) והטרנסצנדנטיות שלו, הנובעת מעיקרון זה. בעניין זה, היה לו ויכוח גדול עם זרמים שביקשו לפרש את הקוראן על בסיס סילוגיזם (קיאס) והלוגיקה היוונית שאחיזתה בעולם השכלתני האסלאמי התחזקה עם עלית תנועת התרגום (בית אלחכמה) של היצירות היווניות והרומיות הקלסיות בימי הארון א-רשיד העבאסי ואחריו.
כאשר קמה תנועת המועתזילה (דיאלקטיקה) שהתבססה על פרשנות אלגורית של הקוראן תוך שימוש בלוגיקה וטענה שתיאורים אנתרופומורפמיים כגון אלו הם אלגוריה בלבד, התנגד להם אבן חנבל מכל וכל. בעיקר הוא התנגד לטענתם העיקרית והיא שמן ההכרח הוא שהקוראן נברא על ידי אללה. לשיטתו, הקוראן עצמו הוא נצחי.
מעבר למחלוקות לגבי פסוקים מסוימים בקוראן, הייתה לאחמד אבן חנבל מחלוקת עקרונית בהרבה מול המועתזילה לגבי מעמדו של הקוראן עצמו. לשיטתו, הקוראן עצמו הוא נצחי, ואילו לשיטתם, הכרח הוא שהקוראן נברא על ידי אללה. לכאורה מדובר על ויכוחים של מה בכך, אך הם היו בעלי חשיבות עליונה להוגים של התקופה. כאשר הח'ליף אל-מאמון אימץ את תפיסת המועתזילה ואף ביקש להכפיף את כל נתיניו אליה במסגרת מה שנקרא המִחְנַה, ואף לכפות אותה על העולמא של הח'ליפות. כאמור, העולמא תמיד ראו בשלטון הפוליטי רוע הכרחי שמטרתו היחידה היא מניעת אנרכיה (פתנה). לכאורה, לא היה לעולמא על מה להתרעם כאשר הח'ליף הכריז כי הוא מאמין שהקוראן נברא (וכמו כן כי עלי הוא "הטוב שבבני האדם").
אבל הח'ליף לא הגדיר רק את אמונתו שלו, הוא ביקש להכפיף את המוסד ההלכתי להשפעתו ובתוך כך לרומם את מעמדו שלו ולאפשר לעצמו ולבאים אחריו להנחות את הדוֹגמה הדתית. היה בכך חריגה מגבולות סמכותו כשליט פוליטי וניסיון להגדיר את עצמו כמי שקובע את האורתודוקסיה, את הנורמה הדתית, בדומה לקיסר הביזנטי ולשאהנשאה הפרסי, אשר מדמות שניהם ינקו השליטים הפוליטיים בתולדות האסלאם. יש בכך אף דמיון לדרכיהם של השיעים, שהעבאסים ביקשו להתקרב אליהם ולפייסם. לכך התנגדו העולמא, ואחמד אבן חנבל בראשם. רבים מהם נכנעו לדיקטאט של הח'ליף, מחשש לחייהם, ומתוך חמישים עולמא שהובאו כדי שיודו באמונה שהקוראן נברא בכיכר העיר, סירבו רק אבן חנבל ועוד עולמא אחד.
קורות חייו
אחמד אבן חנבל נולד בבגדאד למשפחה ערבית בת התרבות הפרסית משבט בנו שיבאן, שהתיישבה בבצרה שבעיראק בזמן הכיבוש האסלאמי. משפחתו המשיכה עד ימיו להרוויח מהמעמד שזכו בו על רקע הסיוע בכיבושים. סבו ואביו היו מנאמני המהפכה העבאסית (אבנאא אל-דולה) ועל כן ניתנה להם העיר מָרְב. הם שבו לבגדאד לפני לידתו או מקצת אחריה, וחיו בצמצום על בסיס השכרת שטח שהיה שייך למשפחתם בעיר.
אבן חנבל עבר עם אמו לעיר מרב, שם התחנך והחל להפגין את אדיקותו בלימודי קוראן ובמנהגיו היומיומיים. הוא התחיל ללמוד פסיקת הלכה, במרב ואחר בבגדאד, אצל גדולי התקופה, בהם א-שאפעי, אבו יוסוף ואחרים.
הוא החל לעסוק בעצמו בפסיקה ובעיקר - לאסוף חדית' (מסורות בעל פה על אורחות חייו של הנביא, שעברו מדור לדור לצורכי פסיקת הלכה) בכל רחבי המזרח הקרוב (משרכ) המוסלמי של זמנו, בחיפושים אחר מוסרי חדית'. חיפוש החדית' כשלעצמו היה בעל אמירה פוליטית שעל פיה הסמכות לפסיקה הדתית היא בידי הנביא וברעיו בלבד, ובכך למעשה הפקיעה כל סמכות מהח'ליף או מכל מאן דהו לקבוע את האורתודוקסיה.הוא הפגין בקיאות רבה בשינון החדית', אך לא נמנע מלהעלותו על הכתב, ועל בסיס זה אספו בניו את קובץ החדית' העצום שלו.
לאחר שתמו מסעותיו, חזר למשרתו (הלא רשמית) כפוסק ואף הקים משפחה בבית קטן בבגדאד. אשתו הייתה עבאסה בנת אלפצ'ל, ואשתו השנייה הייתה בת-דודו, אישה סתומת-עין. כמו כן הייתה לו פילגש, חוסן, ממנה נולדה לו בת בשם אום עלי זינאב. מאשתו נולדו לו שלושה בנים: אל-חסן, מחמד וסעיד. משפחתו גרה כולה באגפים שונים סביב החצר הפנימית של ביתו, כמקובל באותה תקופה. לפרנסתם השכירו את המקרקעין של משפחת המוצא של אבן חנבל, עבדו בעבודות מזדמנות, ומכרו מוצרי טקסטיל שטוו נשותיו של אבן חנבל.
מנהגיו
עוד בילדותו, אומרים, היה נוהג באדיקות. מסופר עליו שהיה נוהג להשכים קום לתפילת השחר מוקדם כל כך, שאמו הייתה מרחמת עליו ומחביאה את שלמותיו כדי לעכבו. מסופר שמכר שתי פנינים שהיו ברשותו כדי לנסוע לבצרה ללמוד שם.
אחמד אבן חנבל נהג כל ימיו בדרך של אדיקות ושל צנעה והסתפקות במועט. הוא לא היה מקרב הסגפנים שהיו מענים את עצמם לעיתים עד סף המוות, אך בשום אופן לא נמנה עם הנהנתנים. הוא בחר בדרך אמצעית שנקראת תקוה, ועיקרה פרישות והתנזרות ממנעמי החיים על סף הסגפנות. לכך סייעה העובדה שמראשית ימיו לא התפרנסה משפחתו ברווחה והעובדה שלצורך קיום מאוויו הרוחניים נאלץ להוציא גם את מרבית הכספים המועטים הללו.
בכל ימיו נודע אחמד אבן חנבל בתַקְוַּה שלו, תכונה שעיקרה פרישות וצניעות על גבול הסגפנות. במסעותיו, סירב לקבל דורונות תמורת מסירת חדית' ואף סירב לקבל את דבר החדית' כשהוא הוצע לו בצירוף של כסף או מתנות. גם לאחר שהתמסד והקים משפחה בבגדאד, חי וחינך לחיים פשוטים והרבה בצומות וסירב להיות מקורב בכל מידה שהיא למנעמי השלטון, שהיה בעיניו בחזקת עושק ונהנתן.
הוא היה מהלך ברגליים יחפות, גם במסעות ארוכים. מנהג זה היה נוהג נפוץ ולא נחשב למחמיר במיוחד. כמו כן, הסתפק במעט וסירב לקבל מתנות, החל בתקופה שבה אסף חדית' וסירב לקבל מתנות כשוחד כדי שישמע את דבר החדית', וכן לאחר מכן כששב לבגדאד. כשבנו צאלח קיבל תשורות מהח'ליף (אותן תשורות שאחמד עצמו סירב לקבל), התרגז על בנו והורה לחסום את הדלת אל חדריו ואף סירב לאכול מזון שהוגש מאיתו. סיפורים רבים ישנם על הדרכים שבהן היו בניו מכניסים רכוש הביתה באופן סמוי, ובלבד שלא יגלה אביהם כיוון שמשגילה, היה מתרגז עליהם. הוא גם נטה לפזר את מעט כספו. כיוון שאבו אל-פואריס, דיירו, סייע לו להוציא מזמרה שבנו הפיל לתוך הבאר של ביתם, ביקש אבן חנבל לשלם לו חצי דרכמון (דרהאם). כאשר סירב אבו פואריס, פטר אותו אחמד אבן חנבל מתשלום דמי שכירות למשל שלושה חודשים.
התקוה גם כללה מובן של התבודדות ושל רצינות סבר. אחמד אבן חנבל, כמוהו כרוב העולמא של זמנו, סלד מצחוק, כמו גם מאנחות של כאב וכן ממנגינה. עוד מסופר עליו שאחד מבני לווייתו ניפץ נבל של עובר אורח, מפני שהדבר נתפס בעיניו כדבר של קלות דעת וביטול של זמן שניתן להשקיעו בלמדנות. כמו כן היה אחמד אבן חנבל נוטה לביישנות ולפנים נפולות בפני כל העוברים על פניו.
תכונות אלו לא הרחיקו אותו מן הציבור אלא עשוהו אהוד על העולמא ועל רבים בבגדאד ומחוצה לה. אותו קהל צבא לאחר מכן על ארמון הח'ליפות כאשר היה אחמד אבן חנבל עקוד שם, וביקשו את שחרורו המיידי. שם הוא הולקה בפומבי וכה אצילה הייתה עמידתו בפני שוביו בעיני המתבוננים, עד כדי שמקצתם ספרו כי מחמת המלקות נטו אברקיו של אחמד ליפול, כאשר נשלחה יד של פז מן השמיים והרימה אותם.
מורשתו
המחנה הייתה שיא פועלו ההיסטורי של אדם שעיקר חייו עומדים בסימן של א-פוליטיות מוחלטת. התנגדותו של אבן חנבל הייתה למעשה ההתנגדות להכפיף את העולמא לחליף, ועמידה על עצמאותם של העולמא בקביעת האורתודוקסיה. בזכות כוח סבלו והפופולריות שלו, התנגדות זו צלחה למעשה.
המורשת של אבן חנבל השתמרה על ידי בניו, שהתמנו לתפקידים של קאצ'ים (שופטים) ופוסקים. הם כתבו ביוגרפיות של אביהם, ההדירו את ספריו הרבים ורחבי היריעה, ובכך קיימו את התנאים שאפשרו לאסכולה החנבלית לצמוח ולהפוך לאסכולה הרביעית והאחרונה באסלאם הסוני. אסכולה זו המשיכה להתקיים כיסוד תאולוגי, אורבני וחברתי, תחילה בבגדאד ואחר כך (בעיקר לאחר חורבנה מידי המונגולים ב-1258) בדמשק ובמקומות אחרים. הם המשיכו להציב התנגדות לאסכולות אחרות עד כדי מלחמות רחוב והקימו הוגים נמרצים שהידוע שבהם היה אחמד אבן תיימיה שנכלא והוצא להורג בשל דעותיו הנציות.
כתביו
כמו כן כתב אבן חנבל ספרים רבים בנושאי פרשנות הקוראן, הלכות ומשפט, עקרונות תאולוגיים (כמו ביטול תוקפם של פסוקי קוראן - א-נסאח' ואל-מנסוח') ואגרות בגנות כיתות שאמונותיהן נתפשו בעיניו ככפירה.
ישראל רייס
ישראל רייס רומרו (בספרדית: Israel Reyes Romero; נולד ב-23 במאי 2000 באוטלאן שבחליסקו, מקסיקו) הוא כדורגלן מקסיקני המשחק בעמדת הבלם בקבוצת פואבלה מליגת העל המקסיקנית ובנבחרת מקסיקו.
קריירת מועדונים
רייס גדל במחלקת הנוער של אטלס. בסך הכל ערך הופעת ליגה אחת במדי המועדון במסגרת ליגת העל המקסיקנית.
ב-1 ביולי 2020 הושאל רייס למשך עונה אחת לפואבלה מליגת העל המקסיקנית. הוא ערך 19 הופעות ליגה במדי המועדון במהלך תקופת ההשאלה. ב-1 ביולי 2021 חתם במועדון באופן קבוע.
קריירה בינלאומית
ב-8 בדצמבר 2021 ערך רייס את הופעת הבכורה שלו בנבחרת מקסיקו, בתיקו 2-2 נגד נבחרת צ'ילה במשחק ידידות. ב-11 ביוני 2022 הבקיע את שער הבכורה שלו בנבחרת, בניצחון 3-0 על נבחרת סורינאם במסגרת ליגת האומות של CONCACAF.
סטריבוג
סטריבּוֹג (בקירילית: Стрибог; בפולנית: Strzybóg) הוא אל במיתולוגיה הסלאבית. מבין כל האלים הסלאביים-המזרחיים המרכזיים, סטריבוג הוא המעורפל ביותר: תפקידו אינו ברור לחלוטין; נראה סביר להניח כי הוא היה אל הרוחות, השמים והאוויר. מסופר כי הוא סבן של שמונה רוחות השמים.
סטריבוג נמנה עם האלילים המרכזיים שהקים ולדימיר הראשון בחצרו במאה ה-10 – לצד פרון (כראש הפנתאון), דז'בוג, סימרגל, מוקוש וחורס. שמו של סטריבוג מופיע בכרוניקה הרוסית הראשונה.
באפוס הרוסי בן המאה ה-12 "משא מלחמת איגור" מכונות הרוחות, אשר מצליפות בצבאו של איגור ואשר נשלחות מן הים כחיצים, "נכדותיו של סטריבוג".
אטימולוגיה
גם באשר לאטימולוגיה של השם ישנה מחלוקת. ייתכן כי השם קשור לשם האיראני סטריבגהא (Sribagha), "האל היפה" – אחד מכינויו של האל הבורא אהורה מאזדה. עם זאת, ייתכן כי מקורו של השם הוא סלאבי.
היא רוקדת
היא רוקדת הוא שיר של הזמרת ירדנה ארזי שהשתתף בתחרות קדם-אירוויזיון 1988 והגיע למקום השני.
כתיבת השיר
בשנת 1988 בחרה הטלוויזיה הישראלית בירדנה ארזי לייצג את ישראל באירוויזיון 1988 שנערך באותה שנה בדבלין בירת אירלנד.
קדמו לבחירה בארזי השתתפותה כנציגת ישראל באירוויזיון 1976 כחלק משלישיית שוקולד מנטה מסטיק, הנחיית אירוויזיון 1979 שנערך בבנייני האומה בירושלים, זכייתה במקום השני בתחרויות קדם אירוויזיון 1982 וקדם אירוויזיון 1983 ובמקום השלישי בתחרות קדם אירוויזיון 1985 והנחיית קדם אירוויזיון 1987. בנוסף התבקשה ארזי לייצג את ישראל בתחרות אירוויזיון 1984 אך השתתפותה בוטלה כיוון שהתחרות נערכה ביום הזיכרון לחללי מערכות ישראל.
נוסף על כל אלה, הייתה ארזי הזמרת הבולטת בישראל באותה שנה, נבחרה בפעם השלישית כזמרת השנה ב-1987 וזכתה להצלחה גדולה באלבומה נשמה צוענית שמכר 150 אלף עותקים. בסקר שנערך על ידי התוכנית "כל צבעי הרשת" של קול ישראל לרגל חגיגות ה-40 לישראל נבחרה ארזי כזמרת האהובה בישראל.
לרגל התחרות התבקשה ארזי להציג ארבעה שירים ומתוכם יבחר הקהל את השיר הזוכה. הייתה זו הפעם הראשונה בה ערכה הטלוויזיה קדם אירוויזיון בהשתתפות זמרת אחת בלבד.
"היא רוקדת" היה אחד משני שירים שכתב לתחרות אהוד מנור ועל פי ראיונות שהעניקה לימים, היה זה השיר המועדף על ארזי לזכייה בתחרות. אך טעם הקהל היה שונה, והשיר הגיע למקום השני עם 40 נקודות לעומת "בן אדם" שהגיע למקום הראשון עם 48 נקודות.
באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("ווען זי טאנצט").
מצעד הפזמונים השנתי
השיר הוצג במצעד הפזמונים רק ב-21 ביוני 1988, כשלושה חודשים לאחר שהשתתף בתחרות קדם אירוויזיון 1988. למרות זאת זכה להצלחה ונשאר במצעדים עשרה שבועות ומהם שבועיים בפסגה.
במצעד הפזמונים העברי השנתי 1988 הגיע השיר למקום השמיני. אחד מתוך ארבעה שירים של ארזי בעשירייה הראשונה במצעד. ארזי נבחרה כזמרת השנה בפעם הרביעית.
Song for America
Song for America (שיר לאמריקה) הוא האלבום השני של להקת הרוק המתקדם האמריקאית, קנזס. האלבום יצא בשנת 1975 ויצא מחדש בגרסת רימסטר בתקליטור בשנת 2004.
בעוד ש-Song for America תרם לא מעט כדי לשנות את זה, זה העבודה שלהם המתקדמת והכבדה ביותר, כמו אלבומיהם הבאים, האלבום סימן מעבר לפורמט רך יותר. כמו האלבום הראשון, חובות הכתיבה נחלקו בין קרי ליווגרן וחבר לשעבר בלהקה וויט קלובר, בעיקר של הסולן / הקלידן סטיב וולש.
מבחינה מוזיקלית, האלבום כולל הסדרים מורכבים לגיטרה חשמלית ואקוסטית, כינור, וקלידים (כולל פסנתר, עוגב, סינתיסייזר, מוג ועוד). שיריו של וולש תיארו חיים ברחוב (בשיר "Lonely Street"), התמכרות לסמים (בשיר "Down the Road") ומשיכה לשטן (בשיר "The Devil Game"). מילותיו של ליווגרן לשיר "Lamplight Symphony" עסקו בנצרות. שיר הנושא עוסק באיכות הסביבה, והשיר "Incomudro" עוסק בבודהיזם והינדואיזם בקונספט של האטמן (Atman).
שיר הנושא שנמשך 10 דקות, הפך לסינגל במשך 3 דקות (נכלל כרצועת בונוס בגרסת הרימסטר של האלבום).
האלבום יצא בגרסה משופרת (Remaster) עם תמונות נדירות של הלהקה ורצועת בונוס שהיא גרסת הופעה לשיר "Down the Road".
ביקורת
Allmusic שיבח את האלבום בכך שכתבו עליו "אנרגיה האינטנסיבית" על השירים הקצרים יותר של האלבום, אבל טען שהשירים הארוכים דורשים יותר הקשבה פעילה מדי להעריך. הם הגיעו למסקנה שהאלבום הוא "טוב" (אם לא מתבגר) להקלטה של הלהקה של ז'אנר זה.
משמר הכרמל
משמר הכרמל הייתה נקודת התיישבות זמנית שהוקמה בשנת 1939 באזור ממזרח לאוניברסיטת חיפה של היום שהיה מיועד לבניית שכונת מגורים. (אין להתבלבל עם קבוצת משמר הכרמל, שמה הלא רשמי של קבוצת מיישבי 'יערות הכרמל') נקודת ההתיישבות הוקמה במטרה לשמור את האזור מפני ניסיונות לנצלו למטרות עיבוד על ידי תושבי האזור.
היסטוריה
רכישת שטח האדמה שנקרא ח'רייבה אשר לימים כונה פסגת הכרמל, היה חלק מתהליך רכישת קרקעות יאג'ור-ח'רייבה על ידי החברות הכשרת היישוב, אפריקה-א"י וחברת מלט פורטלנד נשר בע"מ מהבעלים הקודם משפחת ח'ורי מחיפה, שהחל לאחר מלחמת העולם הראשונה והסתיים בשנת 1937. גם האדמות להקמת מפעל המלט "נשר" נרכשו באותה העסקה.
רכישת אדמות אלה מטרתה הייתה ליצור רצף של התיישבות יהודית מהשכונות נווה שאנן ואחוזה לכוון מזרח הכרמל שיאפשר לתחבורה יהודית להגיע לנשר ויגור תוך הימנעות ממעבר דרך הכפרים הערביים חוואסה ובלד א-שייח' שתקפו את התחבורה היהודית.
גם לאחר רכישת האדמה נשארו בשטח אריסים ורועים שנהגו לעבד את שולי השטח. לשם הבטחת הבעלות החליטו בחורף 1938 להקים נקודת התיישבות זמנית במקום שתפקידה היה לעבד את האדמה ולהחזיק בה. התקציב שהוכן לשם כך היה 5,875 לא"י. התקציב נועד לשכר של 25 אנשים, שיפוץ מבנה שהיה קיים בשטח, התקנת מטבח, עמדות שמירה, גדר תיל, מגדל וזרקור, ונטיעה של 30,000 עצים על גבול השטח.
במקביל להכנת התקציב נעשו ניסיונות לקבלת רישיון להקמת הנקודה. משטרת חיפה המליצה לא לאשר את נקודת ההתיישבות, יהושע חנקין שטיפל בנושא לא ויתר, לבסוף נענתה חברת סולל בונה שקיבלה עבודות פיתוח במקום לספק נוטרים לנקודת ההתיישבות. ביוני 1939 סומן המתחם ומיקום עמדות השמירה, נעשה תכנון עבודה. את המים תכננו לספק בפחים וכן מבאר מים חצובה שנמצאת בקרבת חורשת הארבעים. כמו כן הוצע לחוקר האקלים דב אשבל להקים במקום תחנה מטאורולוגית, שכן תנאי האקלים באזור לא היו מוכרים בהיעדר מידע ומדידות ברכס הכרמל המרוחק מחיפה.
העלייה לנקודת ההתיישבות התבצעה ב-21 ביוני 1939 בשיטת חומה ומגדל. ביום שקדם התרכזו כ-100 איש בחצר "אחוזת הילדים" של משפחת וילושביץ בשכונת אחוזה, עם כל הציוד והמזון הגיעו מוקדם בבוקר לנקודה. במקום הוקמו גדר, נוקו המבנים הארעיים חוזקו בבטון והוכשרו למגורים ועוד. לאחר שבוע נשארו במקום 24 עובדים. במשך הזמן אורגנו קשרי איתות באמצעות פנסים עם נשר וקריית חיים.
בעקבות פרוץ מלחמת העולם השנייה שיפר הצבא הבריטי את דרך הגישה למקום, במקביל אסרה הממשלה על רכישת חומרי ביצור, ועבודת הגידור של השטח פסקה. בניסיון לחסוך הוצאות פנתה חברת הכשרת היישוב לתנועת המושבים במטרה להפכם לגוף קבלני קבוע שיעסוק בשמירה ועבודה בשטח. בעקבות ההסכם שנחתם עלתה לשטח בפברואר 1940 קבוצה שקראה לעצמה "משמר הכרמל".בנוסף לתחזוקת השטח הם פתחו במקום משק עזר.
החששות של בעלי השטח מהתפתחות התיישבות חקלאית בשטח, השיפור במצב הביטחון ובמקביל הפיכת רכס הכרמל בשנת 1941 לחלק מקו ההגנה של הצבא הבריטי והיישוב העברי (תוכנית המבצר האחרון) שהביאה להפקעת חלק גדול מהשטח לצורך התבצרות, הביאה לסיום ההתיישבות הזמנית במקום בשנת 1943.
בשנת 1941 אושרה תוכנית בנייה בהיקף של 3,000 דונם. בקיץ 1941 הושלמה סלילת הדרך מאחוזה לעספיא (כביש 672 של היום).
בשנת 1945 לקראת סיום מלחמת העולם השנייה נעשו ניסיונות נוספים לשווק מגרשים בשטח. לשם קבלת קונים פוטנציאלים נמצא פקיד של הכשרת היישוב יום בשבוע במבנה באתר. מכירת המגרשים הייתה מועטה. נקודת ההתיישבות הזמנית ניטשה סופית בשנת 1947.
לאחר הקמת מדינת ישראל הוחלט ששטח זה ישנה את יעודו מבנייה פרטית לשטחים פרטיים ירוקים. היום נחלק השטח בין פארק הכרמל גן לאומי, שמורת הר הכרמל (נשר) ואוניברסיטת חיפה.
אלמדן
אלמדן (בספרדית: Almadén) היא עיירה במחוז סיודאד ריאל בקהילה האוטונומית קסטיליה-לה מנצ'ה במרכז ספרד. נכון לשנת 2019, העיירה מונה 5,312 תושבים. העיירה ממוקמת בקוו הרוחב '46 38° וקוו האורך '49 4°, ובגובה ממוצע של 589 מטר מעל גובה פני הים. אלמדן נמצאת כ-300 קילומטרים דרומית למדריד ברכס סיירה מורנה. מקור השם אלמדן הוא מהמילה הערבית المعدن (אל-מעדן, כלומר "המתכת").
במקור היא הייתה יישוב רומי (ואחר כך מורי), העיירה נכבשה בשנת 1151 על ידי אלפונסו השביעי, מלך לאון ונמסרה ל מסדר צבאי נוצרי שנוסד בספרד.
בגלל הרעילות של הכספית ותוצרי הלוואי שלה, המכרה העסיק אסירים שקיבלו עונש עבודת פרך, עבדים ושבויי מלחמה לאורך ההיסטוריה הארוכה שלו. מכרה אלמדן הפסיק לעבוד בשנת 2002, בגלל האיסור על כריית כספית באירופה. בשנת 2006 המכרה נפתח לקהל, שיכול לבקר במפלס הראשון, 50 מטר מתחת לאדמה.
בשנת 2012 הוכרזו אלמדן ואידריה (בסלובניה) כאתרי מורשת עולמית, בשם "מורשת הכספית. אלמדן ואידריה" (Heritage of Mercury. Almadén and Idrija).
היסטוריה
עפרות אלמדן נכרו כבר במאה ה-3 לפני הספירה. צבע השני של המינרל צינובר, המקור לכספית שימש כפיגמנט צבע בציור עוד מימי קדם. פירוש השם הקלטי של אלמדן, סיסאפו (Sisapo) או סיסלונה (Sislone) הוא "מערה ממנה מופקות מתכות". בתקופה הרומית, הייתה בוודאות לאלמדן חשיבות מסוימת, שכן מטבעות הוטבעו כאן, כפי שמוצג בממצאים של מטבעות נחושת עם הכיתוב SAESAPO. הכרייה נמשכה תחת השלטון המורי. כספית הייתה נחוצה למטרות רפואיות ומילאה תפקיד חשוב באלכימיה. היא נדרשה גם לעיבוד העור בתהליך הבורסקאות. ההיסטוריון והגאוגרף הערבי מוחמד אל-אדריסי מדווח על ניצול המרבצים בתקופה המורית. הועסקו עד 1,000 כורים ואומרים כי הגיעו לעומק של מעל 420 מטר. השם הנוכחי אלמדן מקורו בתקופה המורית. גם השם הספרדי הישן לכספית (azogue) מגיע מערבית.
האוכלוסייה נותרה בשלטון המוסלמי עד 1151, אז כבש אלפונסו השביעי, מלך לאון את האזור. בשנת 1168 העביר אלפונסו השמיני, מלך קסטיליה את השטח לרוזן דון נוניו דה לארה (Don Nuño de Lara) והגרנד מאסטר של אבירי מסדר קלטרווה, והיא הפכה למטה של מסדר קלטרווה יחד עם אזור דאסה דה קסטילסרס (Dehesa de Castilseras). במאי 1218 אישר פרננדו השלישי, מלך קסטיליה את התרומה, שחודשה על ידי אלפונסו העשירי, מלך קסטיליה באפריל 1251, ועל ידי סנצ'ו הרביעי, מלך קסטיליה, שהגדיל אותה, בשנים 1285 ו-1289. המסדר ניצל את המכרות על ידי החכרתם לאנשים פרטיים. בשנת 1487, מינה האפיפיור באמצעות בולה אפיפיורית את המלך הקתולי הספרדי פרננדו השני, מלך אראגון, לגרנד מאסטר של המסדר ובכך הכפיף את המסדר לכתר קסטיליה, שמאז ואילך היה הבעלים של רכוש המסדר.
בתמורה למימון בחירתו לקיסר האימפריה הרומית הקדושה בשנת 1519 החכיר קרל החמישי, קיסר האימפריה הרומית הקדושה את מכרות אלמדן ל, סוחר ובנקאי מאאוגסבורג. במשך 120 שנה, עד אמצע המאה ה-17, נותרה כריית הצינוברים בידי משפחת פוגר, שהציגה חידושים טכניים שונים כמו. לניהול המכרות והאדמות הנלוות, הקימו הפוגרים עמדת מסחר ב, כ-120 ק"מ משם, בבניין אלמסן דה לוס פוקרס (Almacén de los Fúcares), שעד היום נקרא על שמם.